ගොඩකවෙල, තාලුගම යාය, තනහඩුව ප්‍රදේශයේ වගා ළිඳකට වැටී සිටි දැවැන්ත කිඹුලෙකු බේරා ගැනීමට වනජීවී නිලධාරීන් අද (07) සමත්ව තිබෙනවා.අඩි 7ක් පමණ දිග මෙම කිඹුලා ඊයේ රාත්‍රියේ මෙම වගා ළිඳට වැටි ඇති බවයි ප්‍රදේශවාසීන් සැක පළ කරන්නේ.ප්‍රදේශවාසීන්ගේ දැනුම් දීමකට අනුව උඩවල වනජීවී කාර්යාලයේ නිලධාරීන් එම ස්ථානයට පැමිණී තිබෙනවා.පැය 4ක අසීරු මෙහෙයුමකින් අනතුරුව කිඹුලා නිරුපද්‍රතිව ගොඩට ගෙන ඇති බවයි වාර්තා වන්නේ.පසුව එම කිඹුලා උඩවල ජාතික වන උද්‍යානයේ මව්ආර ජලාශයට මුදා හැරීමට කටයුතු කර තිබෙනවා.